stanford-oval/wikipedia huggingface dataset:
Arjun Munda

| Arjun Munda |
| --- | --- |

Intian heimoasioiden ministeri
 30. toukokuuta 2019 –  
Edeltäjä:  Jual Oram
Jharkhandin pääministeri
 11. syyskuuta 2010 – 8. tammikuuta 2013  
Edeltäjä:  Presidentin hallinto
Seuraaja:  Presidentin hallinto
 12. maaliskuuta 2005 – 14. syyskuuta 2006  
Edeltäjä:  Shibu Soren
Seuraaja:  Madhu Koda
 18. maaliskuuta 2003 – 2. maaliskuuta 2005  
Edeltäjä:  Babulal Marandi
Seuraaja:  Shibu Soren
Parlamentaarikko Lok Sabhassa
 23. toukokuuta 2019 –  
Henkilötiedot
Syntynyt: 3. toukokuuta 1968 (ikä 56) Jamshedpur, Intia
Puoliso:  Meera Munda
Tiedot
Puolue:  Intian kansanpuolue
Hallitus:  Modin II hallitus
Aiheesta muualla
www.arjunmunda.in
Arjun Munda (s. 3. toukokuuta 1968) on intialainen poliitikko, joka on toiminut maansa heimoasioiden ministerinä vuodesta 2019, sitä ennen hän on toiminut Jharkhandin osavaltion pääministerinä kolmesti. Hän syntyi Jamshedpurin kaupungissa huono-osaiseen adivasiperheeseen ja alkoi nuoruudessaan kampanjoimaan Biharin heimomaille itsenäisyyttä.
Vuonna 1995 hänet äänestettiin osavaltion lainsäätäjäksi, 2003 hänestä tuli Jharkhandin toinen pääministeri. Lainsäädäntökokousvaaleissa Munda voitti kolme kautta, kunnes hävisi vuonna 2014. Parlamenttivaaleissa 2019 Munda voitti kongressipuolueen ehdokkaan niukasti saamalla 1445 ääntä enemmän.
Aiheesta muualla

Kuvia tai muita tiedostoja aiheesta Arjun Munda Wikimedia Commonsissa
Intian parlamentin alahuoneen profiili
MV Joe Keeper

| MV Joe Keeper |
| --- | --- |
Tyyppi:  lautta
Lippuvaltio:   Kanada
IMO-numero:  372102
Omistaja:  Northern Airports and Marine Operations
Rakennustelakka:  Riverton Boat Works Ltd.
Luovutettu:  1977
Tekniset tiedot
Pituus:  34,1 m
Leveys:  12,8 m
Syväys:  2,1 m
Bruttovetoisuus (GT):  168,18
Miehistö:  4
Lähteet:   
MV Joe Keeper on Manitoban provinssin pohjoisosassa Kanadassa liikennöivä, Northern Airports and Marine Operationsin operoima matkustaja- ja autolautta. Lautta liikennöi Split Lake -järvellä York Landingin kylän ja Split Laken alkuperäiskansan reservaatin välillä.
Alus on rakennettu vuonna 1977 Riverton Boat Worksin telakalla ja se aloitti liikenteen York Landingin ja Split Laken välillä vuonna 1978. Vuoteen 1982 saakka alus liikennöi myös Odeijoen laituriin. Lautta liikennöi reitin kahdesti päivässä joka päivä paitsi tiistaisin. Yhdensuuntainen matka kestää noin kaksi tuntia.
Aluksella on neljän hengen miehistö, ja se voi kuljettaa 40 matkustajaa sekä 16 ajoneuvoa.
Antti Törmänen (gon pelaaja)

| Antti Törmänen> Henkilötiedot |
| --- | --- |
Syntynyt: 28. kesäkuuta 1989 (ikä 35) Oulu
Gopelaaja
Dan/kyu -arvo:  1. dan
Järjestö:  Nihon Ki-in
Ammattilaiseksi:  joulukuu 2015
Aiheesta muualla
goratings.org
Antti Törmänen (s. 28. kesäkuuta 1989 Oulu) on suomalainen gon pelaaja ja go-ammattilainen. Japanin go-liitto myönsi joulukuussa 2015 Törmäselle ammattilaisstatuksen ensimmäisenä länsimaalaisena 18 vuoteen.
Anna Faris

| Anna Faris |
| --- | --- |
 Anna Faris vuonna 2014.
Henkilötiedot
Koko nimi:  Anna Kay Faris
Syntynyt: 29. marraskuuta 1976 (ikä 47) Baltimore, Maryland, Yhdysvallat
Ammatti:  näyttelijä
Näyttelijä
Merkittävät roolit:  Cindy Campbell (Scary Movie -elokuvasarja)
Aiheesta muualla
IMDb 
Elonet
Anna Kay Faris (s. 29. marraskuuta 1976 Baltimore, Maryland) on yhdysvaltalainen näyttelijä, joka tunnetaan parhaiten roolistaan Scary Movie -elokuvissa. Hänen ensimmäinen merkittävä roolinsa oli elokuvassa Lovers Lane vuonna 1999.
Elämä

Faris syntyi Baltimoressa, Marylandissa Jack ja Karen Farisille.[lähde? ] Perhe muutti Edmondsiin Washingtonin osavaltioon Farisin ollessa kuusivuotias. Hän aloitti näyttelemisen yhdeksänvuotiaana paikallisessa teatterissa vanhempiensa kannustamana. High schoolin jälkeen Faris opiskeli englantilaista kirjallisuutta Washingtonin yliopistossa Seattlessa.
Lovers Lanen kuvauksissa Faris tapasi näyttelijä Ben Indran ja he alkoivat seurustella vuonna 1999. He menivät naimisiin 3. kesäkuuta 2004, mutta erosivat vuonna 2007. Kesällä 2009 Faris avioitui näyttelijä Chris Prattin kanssa. Pariskunnan esikoispoika syntyi elokuussa 2012.
Lukuisten elokuvarooliensa lisäksi Faris on näytellyt muun muassa Frendit-televisiosarjassa, jonka viimeisellä tuotantokaudella hän esitti Monica Gellerin ja Chandler Bingin adoptiolasten äitiä Ericaa.
Filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1999 | Lovers Lane | Lovers Lane | Jannelle Bay |
| 2000 | Scary Movie | Scary Movie | Cindy Campbell |
| 2001 | Scary Movie 2 | Scary Movie 2 | Cindy Campbell |
| 2002 | May | May | Polly |
| 2002 | The Hot Chick | The Hot Chick | April |
| 2003 | Lost in Translation | Lost in Translation | Kelly |
| 2003 | Scary Movie 3 | Scary Movie 3 | Cindy Campbell |
| 2005 | Southern Belles | Southern Belles | Belle Scott |
| 2005 | Waiting – Luuserit liemessä | Waiting... | Serena |
| 2005 | Brokeback Mountain | Brokeback Mountain | Lashawn Malone |
| 2005 | Vain ystäviä | Just Friends | Samantha James |
| 2006 | Scary Movie 4 | Scary Movie 4 | Cindy Campbell |
| 2006 | My Super Ex | My Super Ex-Girlfriend | Hannah Lewis |
| 2006 | Rakkauden ehdoilla | Guilty Hearts | Jane Connelly |
| 2007 | Smiley Face | Smiley Face | Jane F. |
| 2007 | Mama's Boy | Mama's Boy | Nora Flanagan |
| 2008 | The House Bunny | The House Bunny | Shelley Darlington |
| 2009 | Aikamatkustus FAQ | Frequently Asked Questions About Time Travel | Cassie |
| 2009 | Ostarin superstevari | Observe and Report | Brandi |
| 2009 | Poutapilviä ja lihapullakuuroja | Cloudy with a Chance of Meatballs | Sam Sparks (äänirooli) |
| 2009 | Alvin ja pikkuoravat 2 | Alvin and the Chipmunks: The Squeakquel | Jeanette Miller (äänirooli) |
| 2010 | Jogi-karhu | Yogi Bear | Rachel Johnson |
| 2011 | Take Me Home Tonight | Take Me Home Tonight | Wendy Franklin |
| 2011 | Sinun numerosi? – Kuinka monta on liian paljon? | What’s Your Number? | Ally Darling |
| 2011 | Alvin ja pikkuoravat 3 | Alvin and the Chipmunks: Chipwrecked | Jeanette Miller (äänirooli) |
| 2012 | Diktaattori | The Dictator | Zoey |
| 2013 | Movie 43 | Movie 43 | Vanessa |
| 2013 | Vuoden se kestää | I Give It a Year | Chloe |
| 2013 | Poutapilviä ja lihapullakuuroja 2 | Cloudy with a Chance of Meatballs 2 | Sam Sparks (äänirooli) |
| 2014 | 22 Jump Street | 22 Jump Street | Anna (cameo) |
| 2015 | Alvin ja pikkuoravat: Reissussa | Alvin and the Chipmunks: The Road Chip | Jeanette Miller (äänirooli) |
| 2017 | Emoji-elokuva | The Emoji Movie | Jailbreak (äänirooli) |
| 2018 | Overboard | Overboard | Kate Sullivan |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jakso(t) |
| --- | --- | --- | --- | --- |
| 2002–2004 | Kukkulan kuningas | King of the Hill | Lisa / Hippityttö (ääni) |  2 jaksoa ”Fun with Jane and Jane” ”Phish and Wildlife”  |
| 2004 | Frendit | Friends | Erica |  5 jaksoa ”The One with the Birth Mother” ”The One Where Joey Speaks French” ”The One with Rachel’s Going Away Party” ”The Last One: Part 1” ”The Last One: Part 2”  |
| 2007 | Entourage | Entourage | itsenään |  3 jaksoa ”The Young and the Stoned” ”Snow Job” ”No Cannes Do”  |
| 2008, 2011 | Saturday Night Live | Saturday Night Live | itsenään / juontaja | 2 jaksoa |
| 2013–2020 | Mutsi | Mom | Christy Plunkett | Päärooli |
Aiheesta muualla

Kuvia tai muita tiedostoja aiheesta Anna Faris Wikimedia Commonsissa
Anna Faris Internet Movie Databasessa. (englanniksi)
Anna Faris puolisonsa Chris Prattin kanssa Toronton elokuvajuhlilla 2011.
Arpajaisyhdistys

Arpajaisyhdistys ry oli yksi yhdistysmuotoon organisoiduista arpajaistoimistoista 1900-luvun jälkipuoliskolla. Se oli niistä vanhin, perustettu vuonna 1943 huolehtimaan jäsenjärjestöjensä arvontamuotoisesta varainkeruusta. Arpajaisyhdistyksen perustajia olivat Suomen Aseveljien Liitto, Sotainvalidien Veljesliitto ja Suomen Ilmapuolustusliitto.
Vuoden 1944 maaliskuussa annetulia asetuksella arpajaistoiminta tuli valtion monopoliksi arpajaistoimistojen kattojärjestön Arpajaiskeskus ry:n välityksellä, ja Arpajaisyhdistys oli yksi sen kolmesta perustajajärjestöstä Suurarpa ry:n ja Kansan pika-arpajaiset ry:n ohella. Arpajaiskeskuksen kokouksiin osallistui myös poliisi.
Kirjallisuutta

Arpajaisyhdistys ry 2.2.1943–2.2.1983 : neljäkymmentä vuotta varainhankintaa sosiaaliseen ja aatteelliseen kansalaistyöhön, Helsinki: Arpajaisyhdistys 1983.
Salko, Sakari: Arpajaisyhdistys ry 1943–1993. Helsinki: Arpajaisyhdistys 1983.
Majuri (täsmennyssivu)

Majuri tarkoittaa seuraavia asioita:
majuri, upseerinarvo
Sukunimi:
Arja Majuri (s. 1951), rovasti ja seurakuntapastori
Pekka Majuri (s. 1949), eversti ja kokoomuksen poliitikko
Sanna Majuri (s. 1972), näyttelijä ja laulaja
Susanna Majuri (1978–2020), valokuvataiteilija
Tauno Majuri (1907–1980), näyttelijä
Uljas-Ilmari Majuri (s. 1979), kyyttökarjankasvattaja ja kirjoittaja
Taiteilijanimi:
Majuri, oik. Jussi Karvonen (s. 1984), suomalainen rap-artisti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Majuri”, voi hakea sivunnimihaulla, laajalla sivunnimihaulla tai tekstihaulla.
MV Doña Paz

Doña Paz vuonna 1984
MV Doña Paz oli filippiiniläinen matkustaja-alus, joka upposi 20. joulukuuta 1987 törmättyään MT Vectorin kanssa. Onnettomuudessa kuoli yhteensä 4 386 ihmistä, mikä on pahin rauhanajan meriturma. Pahin sota-ajan meriturma oli Wilhelm Gustloffin uppoaminen tammikuussa 1945, jolloin noin 10 000 ihmistä hukkui.
Onnettomuus

MV Doña Paz oli matkalla Leyteltä Manilaan, kun alus törmäsi avomerellä Marinduquen ja Oriental Mindoron välillä klo 10.30 öljytankkeri MT Vectorin kanssa, joka oli matkalla Limaysta Bataaniin. Törmäyksen seurauksena sattui räjähdys, jonka aiheuttama tulipalo levisi molempiin aluksiin. Molemmat alukset upposivat muutaman tunnin kuluessa törmäyksestä vieden mukanaan yhteensä 4 375 ihmistä. Vain 26 ihmistä onnistuttiin pelastamaan merestä. Yksikään Doña Pazin miehistöstä ei selvinnyt. Selviytyneiden joukossa oli kaksi Vectorin miehistön jäsentä.
Lääkintöhallitus

Lääkintöhallitus (lyhenne LKH) oli Suomen valtion keskusvirasto ja viranomainen, joka vastasi terveydenhoitoasioista. Se toimi eri nimillä vuosina 1811–1991. Lääkintöhallituksen vastuulla olivat muun muassa sairaaloiden, terveyskeskusten, lääkärien (vuoteen 1930 myös eläinlääkärien), kätilöiden, apteekkien ja lääkkeiden valmistuksen valvonta sekä terveydenhoidon kehittäminen. Nykyään samoista asioista vastaa pääasiassa Terveyden ja hyvinvoinnin laitos.
Historia

Lääkintöhallituksen varhaisin edeltäjä, Collegium medicum eli Lääkintökollegio perustettiin asetuksella 26. marraskuuta 1811. Se oli Turun akatemian viidestä professorista muodostunut kollegio, joka valvoi lääkärilupia, sairaalain hallintoa, apteekkeja ja yleistä terveydenhoitoa. Lääkintöylihallitus syntyi, kun Collegium medicumin yläpuolelle perustettiin erillinen ylitirehtöörin (pääjohtajan) virka vuonna 1827. Laitos oli senaatin kansliatoimituskunnan (vuodesta 1869 siviilitoimituskunta, vuodesta 1917 sisäasiaintoimituskunta) alainen. Viraston nimi lyheni Lääkintöhallitukseksi vuonna 1878, kun Collegium medicum sulautettiin yhteen vuonna 1840 perustetun houruinhoidon johtokunnan eli ylimmän mielisairaiden hoitoa valvovan elimen kanssa. Lääkintätoimesta paikallistasolla vastasivat kuvernöörien (maaherrojen) alaisuudessa piirilääkärit ja -eläinlääkärit. Kunnallinen terveydenhoito alkoi Suomessa kehittyä 1800-luvun lopulla, jolloin kaupunkeihin ryhdyttiin perustamaan terveydenhoitolautakuntia.
Suomen itsenäistyttyä Lääkintöhallitus jatkoi toimituskunnasta 27. joulukuuta 1918 ministeriöksi muuttuneen sisäasiainministeriön alaisuudessa. Sosiaali- ja terveysministeriön alaisuuteen se siirtyi 1. heinäkuuta 1968. Eläinlääkintäasiat siirrettiin vuonna 1930 maatalousministeriölle. Vuoden 1972 kansanterveyslaki siirsi terveydenhuollon painopisteen sairaaloilta kunnallisille terveyskeskuksille. Lääkintöhallitus yhdistettiin 1. maaliskuuta 1991 Sosiaalihallituksen kanssa uudeksi Sosiaali- ja terveyshallitukseksi.
Pääjohtajat

Vuoteen 1827 Collegium medicumin puheenjohtajat.
| --- | --- |
 Gabriel Erik von Haartman 1811–1815  Gabriel von Bonsdorff 1815–1825  Johan Agapetus Törngren 1825–1833  Carl Daniel von Haartman 1833–1855  Lars Henrik Törnroth 1855–1863  Knut Felix von Willebrand 1863–1890  Fredrik Saltzman 1890–1902  Carl Ferdinand Immanuel von Wahlberg 1902–1906  Klas Richard Sievers 1906–1911 :  Taavetti Laitinen 1911–1917  Jaakko Karvonen 1917–1920  Akseli Koskimies 1920–1927  Hannes Ryömä 1928–1939  Oskari Reinikainen 1939–1953  Niilo Pesonen 1954–1969  Leo Noro 1970–1977  Erkki Kivalo 1978–1983  Matti Ruokola 1983–1991
Aiheesta muualla

Tietoja lääkintöhallituksen arkistojen tutkimisesta (Kansallisarkisto)
Anglo-egyptiläinen Sudan

Anglo-egyptiläinen Sudan (engl. Anglo-Egyptian Sudan, arab. السودان اﻹنجليزي المصري‎, as-Sūdān al-Inglīzī al-Maṣrī) oli Yhdistyneen kuningaskunnan ja Egyptin kuningaskunnan hallitsema kondominaatti nykyisten Sudanin ja Etelä-Sudanin alueella vuosina 1899–1955. Se perustettiin mahdivaltion kukistuttua 19. kesäkuuta 1899, ja se itsenäistyi Sudanin tasavallaksi 1. tammikuuta 1956.
Kondominaattia hallitsi kenraalikuvernööri, jonka nimitti Egyptin kediivi Yhdistyneen kuningaskunnan suosituksesta. Teoriassa Egypti ja Yhdistynyt kuningaskunta hallitsivat maata yhdessä, mutta käytännössä kaikki valta oli briteillä: esimerkiksi kuvernöörit ja virkamiehet olivat tavallisesti brittiläisiä, vaikka he virallisesti palvelivatkin Egyptin armeijassa. Koska Egyptin valtionpäämies oli Ison-Britannian ”suojeluksessa” vuosina 1914–1922, Anglo-egyptiläinen Sudan oli tosiasiassa Britannian siirtomaa ainakin noina vuosina.
Historia

Kukistettuaan kapinallisen mahdivaltion Omdurmanin taistelussa vuonna 1898 britit perustivat Sudaniin yhteishallinnon eli kondominaatin Egyptin kanssa. Brittien tarkoituksena oli jatkaa turkkilais-egyptiläisen Sudanin perintöä ja yhdistää molemmat Niilin laakson valtiot. Sudan pysyi brittiläisen imperiumin kiikarissa myös sen vuoksi, että sen avulla voitaisiin turvata suunniteltu keinokastelupatohanke Assuaniin ja varmistaa niin sanottu Kap–Kairo-suunnitelman toteutuminen. Ranskalla oli oma siirtomaasuunnitelma; se halusi itselleen alueet Senegalista Punaisellemerelle. Suunnitelmat aiheuttivat sodanuhan Fašodassa. Britit onnistuivat taivuttelemaan ranskalaiset luopumaan omasta hankkeestaan. Egyptin kanssa luotu yhteishallinto onnistui rauhoittamaan maan aiemmin epävakaiset olot pohjoisessa, mutta vastarinta etelässä pitkittyi.
Uuden Sudanin ensimmäinen kenraalikuvernööri oli lordi Herbert Kitchener, mutta hänen tilalleen nousi 1899 Sudanin tilanteen hyvin tuntenut ja kansaan ymmärtäväisesti suhtautunut Reginald Wingate. Hän ei jouduttanut uudistamishankkeita ja piti verotuksen kevyenä. Rautatieverkkoa laajennettiin ja viestintäyhteyksiä parannettiin, mutta maa oli taloudellisesti riippuvainen Egyptistä. 1900-luvun alussa perustettiin myös peruskouluja, jotka tuottivat maahan länsimaisen sivistyneistön yläluokan, joka vieraantui perinteisistä heimokulttuurista ja -elämästä. Egyptiläisten nationalismin nousun hengessä nämä oppineet synnyttivät oman kansallishengen Sudaniin. Sudanilaisten nationalistien kapinat laajenivat maailmansotien välissä, mutta ne tukahdutettiin. Yhtenä liikkeenä oli Valkolippuliitto. Egyptiläiset nationalistit liittoutuivat sudanilaisten nationalistien kanssa kahden erillisen valtion perustamiseksi. Toisessa maailmansodassa Sudanin vuonna 1925 perustettu armeija otti osaa Itä-Afrikan taisteluihin.
Britannia oli jo vuonna 1936 lopettanut Egyptin miehittämisen, mutta piti Sudanin edelleen siirtomaanaan. Brittiläisen imperiumin rakoillessa Egyptissä tapahtui sotilasvallankumous, joka syöksi kuningas Farukin vallasta. Vuonna 1953 Egypti ja Britannia solmivat sopimuksen Sudanin itsehallinnosta ja maahan perustettiin parlamentti vuonna 1954. Tämä joudutti Sudanin itsenäistymistä, joka toteutui viimein 1. tammikuuta 1956.
Aiheesta muualla

Kuvia tai muita tiedostoja aiheesta Anglo-egyptiläinen Sudan Wikimedia Commonsissa
Mainiot murkkulaiset

Mainiot murkkulaiset (tai Mukavantit tulevat, engl. Gallavants) on Jack Mendelsohnin käsikirjoittama, Art Vitellon ohjaama ja Marvel Productionsin tuottama lasten piirroselokuva vuodelta 1984.[lähde? ] Pääosassa on Barry Gordon Santun äänenä. Elokuvassa on myös Taito-niminen murkkulainen, jonka roolissa on Heikki Määttänen.
Juoni

Murkkulaiset eli mukavantit elävät omassa maailmassaan, jossa murkkulaisnuorukaiset joutuvat menemään kouluun valmistautumaan aikuisen murkkulaisen elämään. Santtu uskoo kuitenkin, ettei hänen tarvitse käydä koulua, vaan voi leikkiä kaikessa rauhassa. Hän joutuu kuitenkin oppimaan, ettei kaikkea saa ilman työtä.
Aiheesta muualla

Mainiot murkkulaiset Internet Movie Databasessa (englanniksi)
Mainiot murkkulaiset Elonet.
Mainiot murkkulaiset AllMoviessa. (englanniksi)
Antti Tähtinen (arkkitehti)

Antti Tähtinen (7. toukokuuta 1935 Tampere – 18. helmikuuta 2017 Tampere) oli tamperelainen arkkitehti, joka toimistoineen suunnitteli Tampereelle useita tunnettuja rakennuksia.
Antti Tähtisen isä Jaakko Tähtinen oli myös arkkitehti. Antti Tähtinen ehti työskennellä isänsä kanssa yhteisessä arkkitehtitoimistossa kymmenkunta vuotta. Jaakko Tähtisen kuoltua vuonna 1970 Antti Tähtinen otti vetovastuun Arkkitehtitoimisto Tähti-Set Oy:stä.  Hänen tärkeimpiä töitään Tampereella ovat Koskikeskus, Anttilan ja Stockmannin liikerakennukset, Yleisradion Tohlopin televisiokeskus sekä Pirkkahalli. Hän työskenteli arkkitehtitoimistossa vuoteen 1996 saakka.
Arsen Melikjan

| Mitalit> Maa:   Armenia.Miesten painonnosto. Olympialaiset  | Mitalit> Maa:   Armenia.Miesten painonnosto. Olympialaiset  | Mitalit> Maa:   Armenia.Miesten painonnosto. Olympialaiset  | Maa:   Armenia> Miesten painonnosto. |
| --- | --- | --- | --- |
|  Pronssia | Sydney 2000 | 77 kg |  |
Arsen Melikjan (arm. Արսէն Մէլիքյան, s. 17. toukokuuta 1976) on armenialainen painonnostaja ja olympiamitalisti. Hän voitti pronssia vuoden 2000 olympialaisissa Sydneyssä 77 kilon sarjasta. Yhteistulokseksi hän sai 365,0 kg.
MV Oriental Dragon

MV Oriental Dragon, alun perin nimeltään Sun Viking, oli yksi kolmesta alkuperäisestä risteilyaluksesta, jotka Royal Caribbean Cruises tilasi osana varhaista laivastoaan. Alus otettiin ensimmäisen kerran käyttöön vuonna 1972.
Sisaralustensa Song of Norway ja Nordic Prince ohella luokka koostui ensimmäisestä tarkoitukseen rakennetusta aluksesta, joka oli tarkoitettu Karibian risteilyille. Sun Viking risteili Meksikon Rivieralla 7 päivän reitillä Los Angelesista ja Karibialla San Juan Puerto Ricosta 1990-luvun alussa. Sun Viking jäi eläkkeelle 1990-luvun lopulla Royal Caribbeanilta, mutta se on edelleen käytössä muiden risteily-yhtiöiden kanssa.
Aiheesta muualla

https://archive.is/20120731093418/http://www.faktaomfartyg.nu/sun_viking_1972.htm
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:MV Oriental Dragon
Käännös suomeksi
Marie Colvin

Marie Catherine Colvin (12. tammikuuta 1956 New York, Yhdysvallat – 22. helmikuuta 2012 Homs, Syyria) oli yhdysvaltalainen sotareportteri, joka kuoli ollessaan Syyriassa työtehtävissä.
Colvin oli kielloista huolimatta matkustanut moottoripyörällä Homsiin. Hän oli saanut esimiehiltä käskyn poistua alueelta, mutta ei totellut, sillä hän halusi tehdä vielä yhden jutun. Syyrian armeija tulitti väliaikaista lehdistökeskusta, ja tilanteessa kuoli myös ranskalainen valokuvaaja Remi Ochlik.
Colvin oli arvostettu sotareportteri, jota on verrattu alan uranuurtajaan Martha Gellhorniin. Hän teki 25 vuotta töitä brittiläiselle Sunday Timesille, usein kaikkein vaarallisimmista paikoista. Hän aloitti Yalen yliopistossa antropologian opinnot mutta hänestä tuli kuitenkin toimittaja. Silmälappu peitti silmän, josta hän oli menettänyt näön 2001 väijytyksessä Sri Lankassa.
Maija Nissinen

| Maija Nissinen |
| --- | --- |
 Maija Nissinen matemaattis-luonnontieteellisen tiedekunnan publiikissa tammikuussa 2019.
Henkilötiedot
Syntynyt: 15. helmikuuta 1974 (ikä 50) Nivala
Kansalaisuus:  Suomi
Ammatti:  kemian professori
Koulutus ja ura
Tutkinnot:  Jyväskylän yliopisto (FM 1997, FL 1999, FT 2001)
Instituutti:  Jyväskylän yliopisto
Tutkimusalue:  orgaaninen kemia, supramolekulaarinen kemia
Aiheesta muualla
Kemian laitos, JYU
Maija Nissinen (s. 15. helmikuuta 1974 Nivala) on suomalainen kemisti ja professori. Hän on toiminut kemian professorina Jyväskylän yliopistossa vuodesta 2010. Kemistinä Nissinen on kansainvälisesti merkittävä supramolekyylikemian tutkija.
Uran alku

Maija Nissinen kirjoitti 1993 ylioppilaaksi Nivalan lukiosta. Sen jälkeen hän aloitti kemian opinnot Jyväskylän yliopistossa, josta valmistui filosofian maisteriksi 1997 ja lisensiaatiksi 1999. Uransa alkuvaiheessa hän työskenteli kansainvälisen tutkijavaihto-ohjelman kautta vierailevana tutkijana Münsterin yliopistossa 1997 ja 1998.
Akateeminen ura

Filosofian tohtoriksi Nissinen väitteli Jyväskylän yliopistossa vuonna 2001. Hänen orgaanisen kemian alaan kuuluvan väitöskirjansa aiheena oli heikkoihin, ei-kovalenttisiin vuorovaikutuksiin perustuvien supramolekulaaristen yhdisteiden rakenteen röntgentutkimus. Väitöstutkimuksessaan Nissinen tutki erilaisia kruunueettereitä, syklofaaneja, kaliksareeneja ja resorsinareeneja, jotka ovat tärkeimpiä supramolekulaarisen kemian tutkimuskohteisiin kuuluvia yhdisteitä. Väitöskirjan ohjasi professori Kari Rissanen.
Nissinen on toiminut 1996–2003 eri viroissa Jyväskylän yliopistossa: tuntiopettajana, assistenttina, tutkijana ja erikoistutkijana. Yliopiston matemaattis-luonnontieteellisessä tiedekunnassa hän toimi määräaikaisesti opintoasiainpäällikön viransijaisena. Vuosina 2003–2005 hän työskenteli Suomen Akatemian akatemiatutkijana. Nissinen nimitettiin vuonna 2006 Aalto-yliopiston Teknillisen korkeakoulun orgaanisen kemian dosentiksi.
Professoriksi

Maija Nissinen toimi Jyväskylän yliopiston kemian laitoksella määräaikaisena kemian professorina vuodesta 2006. Hänet nimitettiin Jyväskylän yliopiston kemian vakinaiseksi professoriksi elokuussa 2010. Professuurin tutkimusala keskittyy supramolekyylien rakenteiden tutkimukseen sekä erilaisten molekyylien valmistukseen eli syntetiikkaan. Osa Nissisen tutkimustyöstä tapauhtuu  poikkitieteellisessä tutkimusympäristössä Jyväskylän yliopiston nanotiedekeskuksessa. Virkaanastujaisluennossaan Nissinen esitteli arkipäivän elämään liittyviä supramolekulaarisen kemian ilmiöitä.
Nissisen tehtäviin professorina kuuluu esimerkiksi nanotieteiden maisteriohjelmassa (opintosuuntana kemia) opiskelevien tutkinto-opiskelijoiden opintoneuvonta. Hän opettaa orgaanista kemiaa, supramolekulaarista kemiaa sekä materiaalikemiaa. Materiaalikemian kysymyksistä hän tarkemmin määriteltynä luennoi hybridimateriaaleista ja funktionaalisista materiaaleista sekä niiden kemiallisista ominaisuuksista.
Professorin tehtävien ohella Nissinen on toiminut kaudella 2018–2021 Jyväskylän yliopiston matemaattis-luonnontieteellisen tiedekunnan varadekaanina ja hän on samalla ollut dekaanin ensimmäinen varahenkilö. Hänen vastuualueekseen varadekaanina määriteltiin tiedekunnan koulutusasiat (koulutuksen laatu ja kehittäminen).